CELEX: 62007CA0473
Language: mt
Date: 2009-01-22 00:00:00
Title: Kawża C-473/07: Sentenza tal-Qorti tal-Ġustizzja (It-Tieni Awla) tat- 22 ta' Jannar 2009 (talba għal deċiżjoni preliminari tal-Conseil d'État — Franza) — Association nationale pour la protection des eaux et rivières — TOS, Association OABA vs Ministère de l'écologie, du développement et de l'aménagement durables (Tniġġis u inkonvenjenzi — Direttiva 96/61/KE — Anness I — Punt 6.6(a) — Tkabbir intensiv ta' tjur — Definizzjoni — Kunċett ta' tajra — Numru massimu ta' annimali għal kull installazzjoni)

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/9
            
         Sentenza tal-Qorti tal-Ġustizzja (It-Tieni Awla) tat-22 ta' Jannar 2009 (talba għal deċiżjoni preliminari tal-Conseil d'État — Franza) — Association nationale pour la protection des eaux et rivières — TOS, Association OABA vs Ministère de l'écologie, du développement et de l'aménagement durables
   (Kawża C-473/07) (1)
   
   (Tniġġis u inkonvenjenzi - Direttiva 96/61/KE - Anness I - Punt 6.6(a) - Tkabbir intensiv ta' tjur - Definizzjoni - Kunċett ta' “tajra’ - Numru massimu ta' annimali għal kull installazzjoni)
   (2009/C 69/13)
   Lingwa tal-kawża: Il-Franċiż
   Qorti tar-rinviju
   Conseil d'État
   Partijiet fil-kawża prinċipali
   
      Rikorrenti: Association nationale pour la protection des eaux et rivières — TOS, Association OABA
   
      Konvenut: Ministère de l'écologie, du développement et de l'aménagement durables
   
      Fil-preżenza ta': Association France Nature Environnement
   Suġġett
   Talba għal deċiżjoni preliminari — Conseil d'État (Franza) — Interpretazzjoni tad-Direttiva tal-Kunsill 96/61/KE, tal-24 ta' Settembru 1996, dwar il-prevenzjoni u l-kontroll integrat tat-tniġġis (ĠU L 257, p. 26) — Kamp ta' applikazzjoni rationae materiae tad-Direttiva — Installazzjonijiet intiżi għat-trobbija intensiva ta' tjur b'iktar minn 40 000 post (suġġetti għal sistema ta' awtorizzazzjoni) (punt 6.6. a) tal-Anness I tad-Direttiva) — Kunċett ta' “tjur” u ta' “post” — Inklużjoni jew le tas-summien, perniċi u ħamiem fil-kamp ta' applikazzjoni tad-Direttiva? — Jekk dan huwa l-każ, ammissibbiltà ta' leġiżlazzjoni nazzjonali li taqsam in-numru ta' annimali għal kull post skont l-ispeċji?
   Dispożittiv
   
               1)
            
            
               Il-kunċett ta' “tajra” msemmi fil-punt 6.6(a) tal-Anness I tad-Direttiva tal-Kunsill 96/61/KE, tal-24 ta' Settembru 1996, dwar il-prevenzjoni u l-kontroll integrat tat-tniġġis, kif emendata mir-Regolament tal-Parlament Ewropew u tal-Kunsill (KE) Nru 1882/2003, tad-29 ta' Settembru 2003 għandu jiġi interpretat fis-sens li jinkludi s-summien, il-perniċi u l-ħamiem.
            
         
               2)
            
            
               Il-punt 6.6(a) tal-Anness I tad-Direttiva 96/61, kif emendata mir-Regolament Nru 1882/2003, jipprekludi leġiżlazzjoni nazzjonali, bħal dik inkwistjoni fil-kawża prinċipali, li twassal sabiex il-limiti għall-għoti ta' permess lil installazzjoni ta' tkabbir intensiv jiġu kkalkulati skont sistema ta' annimali-ekwivalenti li hija bbażata fuq it-tqassim ta' annimali f'postijiet skont l-ispeċji sabiex jittieħed inkunsiderazzjoni l-livell ta' nitroġenu realment rilaxxjat mid-diversi għasafar.
            
         
      (1)  ĠU C 22, 26.1.2008.